NEUVOSTON ASETUS (EY) N:o 1587/98,

annettu 17 päivänä heinäkuuta 1998,

Azorien, Madeiran, Kanariansaarten sekä Ranskan departementtien Guayanan ja Réunionin tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 43 artiklan,

ottaa huomioon komission ehdotuksen (1),

ottaa huomioon Euroopan parlamentin lausunnon (2),

ottaa huomioon talous- ja sosiaalikomitean lausunnon (3),

sekä katsoo, että

Euroopan unionista tehdyn sopimuksen liitteenä on julistus yhteisön syrjäisimmästä alueista,

Euroopan unionin kalastusalalla on vaikeuksia, joita pahentavat erityisesti kalastustuotteiden kuljetuksesta markkinoille syrjäisimpien alueiden etäisyyden ja eristyneisyyden vuoksi aiheutuvat kustannukset,

neuvosto on päätöksellä 89/687/ETY (4), 91/314/ETY (5) ja 91/315/ETY (6) vakiinnuttanut osaksi yhteisön syrjäisimpiä alueita koskevaa politiikkaa Ranskan merentakaisten departementtien (Poseidom), Kanariansaarten (Poseican) sekä Madeiran ja Azorien (Poseima) syrjäiseen sijaintiin ja saariasemaan perustuvat, vaihtoehtoisia toimenpiteitä sisältävät ohjelmat, joissa määritellään sovellettavat vaihtoehtoisten toimenpiteiden yleiset toimintalinjat, missä otetaan huomioon kyseisten alueiden erityispiirteet ja -rajoitukset,

aiemmin jo toteutetut vastaavanlaiset toimet ovat onnistuneet,

kyseisillä alueilla on kehitykseen liittyviä erityisongelmia, varsinkin syrjäisestä sijainnista johtuvia, tiettyjen tuotteiden kaupan pitämiselle aiheutuvia lisäkustannuksia; yhteisö on tiettyjen kalastustuotteiden kilpailukyvyn säilyttämiseksi suhteessa yhteisön muihin alueisiin toteuttanut kalastusalalla toimia, joilla pyritään korvaamaan vuosien 1992 ja 1993 lisäkustannukset; kyseisten toimien jälkeen annettiin vuonna 1994 ja ajanjaksona 1995-1997 asetukset (EY) N:o 1503/94 (7) ja (EY) N:o 2337/95 (8); on tarpeen säätää vuodesta 1998 alkaen lisäkustannusten korvausjärjestelmän jatkamisesta tiettyjen kalastustuotteiden (Azorien tonnikala ja pohjakalalajit; Madeiran tonnikala, mustahuotrakala ja makrilli; Kanariansaarten tonnikala, sardiini, makrilli, vesiviljelytuotteet, pääjalkaiset, kampelat sekä hammasahven ja pagellit; Guyanan katkarapu; Réunionin tonnikala ja miekkakala) jalostamisen ja kaupan pitämisen osalta; näin ollen on syytä antaa toimenpiteet kyseisten toimien jatkamiseksi,

pienimuotoisella kalastuksella ja rannikkokalastuksella on merkitystä sosiaaliselta ja taloudelliselta kannalta Euroopan unionin syrjäisimmille alueille,

on tarpeen järkeistää pyyntiponnistukset kalakantojen moitteettoman hoidon varmistamiseksi ottaen erityisesti huomioon syrjäisimpien alueiden tieteellisissä laitoksissa toteutetut teknisesti korkeatasoiset tutkimukset, ja

näiden alueiden kalavarojen suojelun ja hallinnon yhteydessä on tarpeen noudattaa asiaa koskevaa yhteisön sääntelyä ja erityisesti kieltoa kalastaa Ranskan departementissa Guyanassa katkarapuja alle 30 metrin syvyisissä vesissä, sekä määrätä mahdollisuudesta tarvittaessa muutta eri lajien osalta määrättyjä määriä lajien kaupan pitämistä koskevien edellytysten ja niiden ominaisuuksien perusteella,

ON ANTANUT TÄMÄN ASETUKSEN:

1 artikla

Perustetaan Azorien, Madeiran, Kanariansaarten ja Ranskan departementtien Guayanan ja Réunionin tiettyjen kalastustuotteiden kaupan pitämisestä alueiden syrjäisestä sijainnista aiheutuvien lisäkustannusten tasoitusjärjestelmä (kyseiset lajit luetellaan liitteessä).

2 artikla

1. Azorien osalta 1 artiklassa säädettyyn järjestelmään sisältyy seuraavien määrien maksaminen:

a) 177 ecua tonnikalatonnilta enintään 10 000 tonnin vuosittaista paikalliselle teollisuudelle toimitettua määrää kohden;

b) 455 ecua pohjakalalajitonnilta enintään 3 500 tonnin vuosittaista määrää kohden.

2. Madeiran osalta 1 artiklassa säädettyyn järjestelmään sisältyy seuraavien määrien maksaminen:

a) 184 ecua tonnikalatonnilta enintään 5 000 tonnin vuosittaista paikalliselle teollisuudelle toimitettua määrää kohden;

b) 242 ecua mustahuotrakalatonnilta enintään 1 800 tonnin vuosittaista määrää kohden;

c) 116 ecua makrillitonnilta enintään 2 000 tonnin vuosittaista paikalliselle teollisuudelle toimitettua määrää kohden.

3. Kanariansaarten osalta 1 artiklassa säädettyyn järjestelmään sisältyy seuraavien määrien maksaminen:

a) 152 ecua tuoreena kaupan pidettävältä tonnikalatonnilta enintään 11 320 tonnin vuosittaista määrää kohden;

b) 56 ecua pakastetulta tonnikalatonnilta enintään 1 000 tonnin vuosittaista määrää kohden;

c) 56 ecua pakastettavaksi tarkoitetulta sardiini- ja makrillitonnilta enintään 4 000 tonnin vuosittaista määrää kohden;

d) 105 ecua jalostettavaksi tarkoitettua sardiini- ja makrillitonnilta enintään 12 100 tonnin vuosittaista määrää kohden;

e) 563 ecua tonnilta vesiviljelytuotteita enintään 1 300 tonnin vuosittaista määrää kohden;

f) 110 ecua tonnilta pääjalkaistuotteita, kampelaa sekä hammasahvenia ja pagelleja enintään 25 000 tonnin vuosittaista määrää kohden.

4. Guyanan osalta 1 artiklassa säädettyyn järjestelmään sisältyy 1 102 ecun maksaminen katkaraputonnilta enintään 4 200 tonnin vuosittaista määrää kohden.

5. Réunionin osalta 1 artiklassa säädettyyn järjestelmään sisältyy 1 000 ecun maksaminen tuoreena kaupan pidettävältä tonnikala- ja miekkakalatonnilta enintään 1 000 tonnin vuosittaista määrää kohden.

6. Komissio voi 4 artiklassa säädetyn menettelyn mukaisesti mukauttaa eri lajien osalta säädettyjä määriä lajien kaupan pitämistä koskevien edellytysten ja niiden ominaisuuksien perusteella kunkin 1-5 kohdassa olevan rahoitusta koskevan säännöksen rajoissa.

3 artikla

Tässä asetuksessa säädetyt toimet on osoitettu tuottajille, 1 artiklassa tarkoitettujen alueiden satamissa rekisteröityjen alusten näillä alueilla toimintaansa harjottaville omistajille tai niiden yhteenliittymille sekä sellaisille jalostusalan toimijoille, joille syrjäisyyden vuoksi aiheutuu lisäkustannuksia tässä asetuksessa säädettyjen tuotteiden kaupan pitämisen osalta.

4 artikla

Yksityiskohtaiset säännöt tämän asetuksen soveltamisesta annetaan yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (9) 32 artiklassa säädettyä menettelyä noudattaen.

5 artikla

Tässä asetuksessa säädetyt toimenpiteet ovat yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (10) 3 artiklassa tarkoitettuja, maatalousmarkkinoiden säätelemiseen tähtääviä interventioita. Ne rahoitetaan Euroopan maatalouden ohjaus- ja tukirahaston (EMOTR) tukiosastosta.

6 artikla

Komissio esittää Euroopan parlamentille, neuvostolle, talous- ja sosiaalikomitealle sekä alueiden komitealle viimeistään 1 päivänä kesäkuuta 2001 kertomuksen tässä asetuksessa säädettyjen toimenpiteiden soveltamisesta ja liittää siihen tarvittaessa 1 artiklassa esitettyjen tavoitteiden saavuttamiseksi tarvittavia ehdotuksia.

7 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Sitä sovelletaan 1 päivästä tammikuuta 1998 31 päivään joulukuuta 2001.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 17 päivänä heinäkuuta 1998.

Neuvoston puolesta

W. RUTTENSTORFER

Puheenjohtaja

(1) EYVL C 292, 26.9.1997, s. 5 ja EYVL C 125, 23.4.1998, s. 18.

(2) EYVL C 34, 2.2.1998

(3) EYVL C 73, 9.3.1998, s. 46

(4) EYVL L 399, 30.12.1989, s. 39

(5) EYVL L 171, 29.6.1991, s. 5

(6) EYVL L 171, 29.6.1991, s. 10

(7) EYVL L 162, 30.6.1994, s. 8

(8) EYVL L 236, 5.10.1995, s. 2

(9) EYVL L 388, 31.12.1992, s. 1, asetus sellaisena kuin se on viimeksi muutettuna asetuksella (EY) N:o 3318/94 (EYVL L 350, 31.12.1994, s. 15).

(10) EYVL L 94, 28.4.1970, s. 13, asetus sellaisena kuin se on viimeksi muutettuna asetuksella (EY) N:o 1287/95 (EYVL L 125, 8.6.1995, s. 1).

LIITE

I. AZORIT

Sparidae

Dorade - Spidstandet blankesten - Meerbrassen - Sea bream - Besugo - Pilkkupagelli - Ëéèñßíé - Rovello - Zeebrasem - Goraz - Havsruda

Laji: Pagellus Bogaraveo

Berycidae

Béryx - Berycider - Schleimköpfe - Red bream - Palometa roja - Limapää - ÌðÝñõî - Berice rosso - Slijmkop - Imperador - Beryxfisk

Laji: Berycidae, Beryx decadactylus

Ariidae

Poisson-chat - Havmaller - Kreuzwelse - Sea catfish - Bagres marinos - Merimonni - Ãáôüøáñï - Pescigatto di mare - Zeemeervallen - Gata - Toppsegelmal

Laji: Ariidae

Trichiuridae

Sabre - Hårhaler - Haarschwänze - Scabbardfish - Peces sable - Huotrakala - Óðáèüøáñï - Pesci sciabola - Haarstarten - Peixes-espada e lírio - Hårstjärt

Laji: Trichiuridae

Thunnidae

Thon - Tunfisk - Thunfisch - Tuna - Atún - Tonnikala - Ôüíïò - Tonno - Tonijn - Tunídeos - Tonfisk

Lajit: Thunnus alalunga, Thunnus albacares, Thunnus thynnus, Thunnus obesus, Katsuwonus pelamis

II. MADEIRA

Trichiuridae

Sabre - Sort sabelfisk - Kurzflossen - Black scabbardfish - Sable negro - Huotrakala - Óðáèüøáñï - Pesce sciabola nero - Zwarte haarstaartvis - Peixe-espada preto - Hårstjärt

Laji: Aphanopus carbo

Scombridae

Maquereau - Spansk makrel - Makrele - Mackerel - Caballa - Makrilli - Óêïõìðñß - Sgombro - Makreel - Cavala - Makrill

Laji: Scomber japonicus

Thunnidae

Thon - Tunfisk - Thunfisch - Tuna - Atún - Tonnikala - Ôüíïò - Tonno - Tonijn - Tunídeos - Tonfisk

Lajit: Thunnus alalunga, Thunnus albacares, Thunnus thynnus, Thunnus obesus, Katsuwonus pelamis

III. KANARIANSAARET

Thunnidae

Thon - Tunfisk - Thunfisch - Tuna - Atún - Tonnikala - Ôüíïò - Tonno - Tonijn - Tunídeos - Tonfisk

Lajit: Thunnus alalunga, Thunnus albacares, Thunnus thynnus, Thunnus obesus, Katsuwonus pelamis

Clupeidae

Sardine - Sardin - Sardine - Pilchard - Sardina - Sardiini - ÓáñäÝëá - Sardina - Sardien - Sardinha - Sardin

Laji: Sardina pilchardus

Soleidae

Sole - Tunge - Gemeine Seezunge - Sole - Lenguado - Kielikampela - Ãëþóóá - Sogliola - Tong - Linguado - Tunga

Laji: Solea vulgaris, Dicologoglossa cuneata

Sparidae

Dorade - Guldbrasen - Goldbrasse - Gilt-head seabream - Dorada - Pilkkupagelli - Ëéèñßíé - Pagro - Goudbrasem - Dourada - Havsruda

Laji: Sparus Aurata

Moronidae

Bar - Almindelig bars - Wolfsbarsch - European seabass - Lubina - Meribassi - ËáâñÜêé - Spigola - Zeebaars - Robalo - Havsabborre

Laji: Dicentrarchus labrax

Loliginidae

Calamar - Tiarmet blæksprutte - Kalmar - Squid - Calamar - Kalmari - ÊáëáìÜñé - Calamaro - Pijlinktvis - Lula - Kalmar

Laji: Loligo vulgaris

Octopodidae

Poulpe - En art ottearmet blæksprutte - Krake - Octopus - Pulpo - Meritursas - ×ôáðüäé - Polpo - Achtarm - Polvo - Åttaarmad bläckfisk

Laji: Octopus vulgaris

Sepiidae

Seiche - Sepiablæksprutte - Tintenfisch - Cuttlefish - Sepia - Seepia - ÓïõðéÜ - Seppia - Inktvis - Choco - Tioarmad bläckfisk

Laji: Sepia officinalis, Sepia bertheloti

Ommastrephidae

Calamar - En art tiarmet blæksprutte - Pfeilkalmar - Flying squid - Pota-Kalmari - ÊáëáìÜñé - Totano - Grote pijlinktvis - Pota europeia - Bläckfisk

Laji: Todarodes sagittarus

Sparidae

Denté - Tandbrasen - Zahnbrasse - Dentex - Dentón - Hammasahven - Óõíáãñßäá - Dentice - Tandbrasem - Capatão legítimo - Tandbraxen

Laji: Dentex spp.

Scombridae

Maquereau - Almindelig makrel - Makrele - Mackerel - Caballa - Makrilli - Óêïõìðñß - Sgombro - Makreel - Sarda - Makrill

Laji: Scomber spp.

Bothidae

Turbot - Pighvar - Steinbutt - Turbot - Rodaballo - Piikkikampela - ÊáëêÜíé - Rombo - Tarbot - Pregado - Piggvar

Laji: Psetta maxima

IV. RÉUNION

Thunnidae

Thon - Tongol tun - Thunfisch - Tuna - Atún - Tonnikala - Ôüíïò - Tonno - Tonggoltonijn - Atum tongol - Tonfisk

Lajit: Thunnus alalunga, Thunnus albacares, Thunnus obesus, Thunnus maccoyii

Xyphiidae

Espadon - Sværdfisk - Schwertfisch - Swordfish - Pez espada - Miekkakala - Îéößáò - Pesce spada - Zwaardvis - Espadarte - Svärdfisk

Laji: Xiphias gladius

V. GUAYANA

Aristeidae

Crevette - En art reje - Atlantische Rote Riesengarnele - Scarlet Shrimp - Carabinero - Katkarapu - Ãáñßäá - Gambero rosso - Rode reuzengarnaal - Carabineiro cardeal - Räkor

Laji: Plesiopenaeus edwardsianus

Penaeidae

Crevette - En art reje - Atlantische Rote Riesengarnele - Prawn - Langostino - Katkarapu - Ãáñßäá - Gambero - Rode Reuzengarnaal - Carabineiro cardeal - Räkor

Laji: Solenocera acuminata, Penaeus subtilis, Penaeus brasiliensis